पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली. डीयू में दाखिला आवेदन फॉर्म बिक्री का इस बार रिकॉर्ड टूट गया है। चार वर्षीय स्नातक कोर्स में दाखिला लेने के लिए छात्रों की भीड़ इस बार डीयू के दाखिला केंद्रों पर तो है ही साथ ही ऑनलाइन आवेदन भी जमकर हो रहे हैं।
पिछले वर्ष जहां 1.71 लाख आवेदन हुए थे, वहीं इस वर्ष 54 हजार सीटों के लिए अभी तक 114891 फॉर्म बिक चुके हैं और 97,164 लाख छात्रों ने ऑनलाइन रजिस्ट्रेशन कराया है।
इससे 212055 छात्रों का अभी तक रजिस्ट्रेशन माना जा रहा है। चौंकाने वाली बात यह है कि इनमें से 54311 छात्रों ने ऑनलाइन आवेदन करने के साथ ही दाखिला रजिस्ट्रेशन फीस भी जमा करा दी है। डीयू के डीन स्टूडेंट वेलफेयर प्रो. जेएम खुराना ने बताया कि सोमवार को ऑनलाइन और ऑफलाइन दोनों ही मोड पर दाखिला आवेदन हुए।
प्री-एडमिशन रजिस्ट्रेशन के लिए 14519 ऑफलाइन दाखिला ब्रोशर्स और ओएमआर बिके। सोमवार तक 97164 छात्रों ने ऑनलाइन रजिस्ट्रेशन कराया है। इनमें से 69459 रजिस्ट्रेशन कम्पलीट हो चुके हैं। 54311 ने रजिस्ट्रेशन फीस भी जमा कर दी है।
उन्होंने यह भी कहा कि इस बार डीयू की ओर से छात्रों को अलग से ओएमआर फॉर्म नहीं दिया जा रहा है। इसलिए छात्र दाखिला फॉर्म भरने से पहले फॉर्म की फोटोकॉपी करके उसे भरने का अभ्यास करें और उसे भरकर किसी से चेक करा लें। इससे ओरिजनल फॉर्म भरते समय गलती से बचा जा सकेगा। साथ ही फॉर्म पर किसी तरह की कटिंग या ओवरराइटिंग नहीं होगी।
इसके अलावा बारहवीं में विषयवार अंकों का ब्यौरा ध्यान से भरने के साथ, फॉर्म में दिए गए 28 कोर्सेज और 6 बीटेक कोर्सेज की च्वाइस को अधिक से अधिक भरें। अगर आप साइंस के स्टूडेंट हैं तो कोई भी मौका न छोड़ें। 27 जून को जारी होने वाली पहली कट ऑफ के आधार पर छात्रों को सीधे कॉलेज में दाखिला मिलेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn